
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 315 

5 Απριλίου 1994 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώ¬ 
νης παραλίας την θέση ΑΓΙΑ ΚΥΡΙΑΚΗ Κοινότητος 
Καλλιόπης, νήσου Λήμνου, Νομού Λέσβου. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Ηρακλείου Αττικής 


στο Ο.Τ. 5. 2 

Έγκριση οριοθέτησης οικισμού Ανθούσα Ν. Τρικά¬ 
λων. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1045 (1) 

Καθορισμός των ορίων του αιγιαλού και δημιουργία ζώνης 
παραλίας την θέση ΑΓΙΑ ΚΥΡΙΑΚΗ Κοινότητος Καλλιό¬ 
πης, νήσου Λήμνου, Νομού Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «Περί αιγιαλού και παραλίας» όπως τροποποι¬ 
ήθηκαν και συμπληρώθηκαν με τις διατάξεις: α) Του αρθρ. 
13 του Ν. 1078/1980 και β) του άρθρου 23 του Ν. 1337/ 
1983. 

2. Τις διατάξεις της παρ. 9 του άρθρου 1 του Κεφαλαίου 
Β’ της 0.208/181/26.4.1982 (ΦΕΚ 214/26.4.1982 τ. Β') 
κοινής απόφασης των Υπουργών Προεδρίας Κυβερνή- 
σεως και Οικονομικών Αναμόρφωση Συλλογικών Οργάνων 
Γνωμοδοτικής και Αποφασιστικής Αρμοδιότητας του 
Υπουργείου Οικονομικών». 

3. Την από 6,4.1992 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμ- 
μοληψίας, που καθόρισε τα όρια του αιγιαλού και της πα¬ 
ραλίας στην περιοχή ΑΓΙΑ ΚΥΡΙΑΚΗ, Κοινότητος Καλλιό¬ 
πης, νήσου Λήμνου, Νομού Λέσβου, και το από Αύγουστο 
1991 τοπογραφικό διάγραμμα, με κλίμακα 1:500, του 


Αναστασίου Μπίθα, Τοπογράφου Μηχανικού, που ελέ- 
χθηκε την 20.2.1992 για την ακρίβεια της αποτύπωσης, 
από τον Ιωάννου Βασίλειο, Τοπογράφο Μηχανικό, του 
Γραφείου Μηχανικού Λήμνου και θεωρήθηκε την ίδια 
μέρα από τον Μιχαήλ Σιγάλα, Προϊστάμενο της Δ.Τ.Υ.Ν. 
Λέσβου. 

4. Την σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ.544.5/604/93/Σχ. 1275/ 
27.8.1993 έγγραφό του. 

5. Τις διατάξεις του άρθρου 1 της παρ. 1 του Ν. 3200/ 
1955 (ΦΕΚ 97Α71955) «περί διοικητικής αποκεντρώ- 
σεως, σε συνδυασμό με τις διατάξεις του από 28.6.1955 
Β.Δ. Περί εξαιρέσεως από της κατά το άρθρον 1 παρ. 1 
του Ν. 3200/1955 αρμοδιότητος των Νομαρχιών, αντικει¬ 
μένων τινων αρμοδιότητος του Υπουργού Οικονομικών», 
του Β.Δ. 704/1970 και του άρθρου 1 παρ. 5 του Π.Δ. 71/ 
1984, για μεταβίβαση αρμοδιοτήτων του Υπουργού Οικο¬ 
νομικών στους Νομάρχες στις περιφερειακές αρχές δια- 
νομαρχιακού επιπέδου, αποφασίζουμε: 

Επικυρώνουμε την από 6.4.1992 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων αμμοληψίας, που καθόρισε τα όρια του αιγιαλού 
και της παραλίας στην περιοχή ΑΓΙΑ ΚΥΡΙΑΚΗ, Κοινότη¬ 
τας Καλλιόπης, νήσου Λήμνου, Νομού Λέσβου και το από 
Αύγουστο 1991, τοπογραφικό διάγραμμα, με κλίμακα 
1:500, του Αναστασίου Μπίθα, Τοπογράφου Μηχανικού, 
που ελέχθηκε την 20.2.1992 για την ακρίβεια της αποτύ¬ 
πωσης από τον Ιωάννου Βασίλειο, Τοπογράφο Μηχανικό, 
του Γραφείου Μηχανικού Λήμνου και θεωρήθηκε την ίδια 
μέρα από τον Μιχαήλ Σιγάλα, Προϊστάμενο της Δ.Τ.Υ.Ν. 
Λέσβου, επί του οποίου η πιο πάνω Επιτροπή καθόρισε τα 
όρια του αιγιαλού, με κόκκινη συνεχή πολυγωνική γραμμή, 
στην περιοχή ΑΓΙΑ ΚΥΡΙΑΚΗ, Κοινότητος Καλλιόπης, νή¬ 
σου Λήμνου, Νομού Λέσβου και τα όρια της παραλίας, με 
συνεχή κίτρινη πολυγωνική γραμμή στην ίδια θέση. 

Η απόφαση αυτή, με την έκθεση της Επιτροπής και το 
διάγραμμα, να δημοσιευθούν στην Εφημερίδα της Κυβερ- 
νήσεως. 

Μυτιλήνη, 21 Μαρτίου 1994 
Ο Νομάρχης 

ΕΜΜΑΝΟΥΗΛ ΘΕΟΔΩΡΙΔΗΣ 

ΕΛΛΗΝΙΚΗ ΔΗΜΟΚΡΑΤΙΑ Μύρινα 6.4.1992 

ΝΟΜΑΡΧΙΑ ΛΕΣΒΟΥ 
ΚΤΗΜΑΤΙΚΗ ΥΠΗΡΕΣΙΑ 

ΕΚΘΕΣΗ 

Επιτροπής καθορισμού ορίων αιγιαλού και παραλίας και 
θέσεων αμμοληψίας, δια τον καθορισμό το πρώτον, 
των ορίων του αιγιαλού και της παραλίας, στην περιοχή 
ΑΓΙΑ ΚΥΡΙΑΚΗ, Κοινότητος Καλλιόπης, νήσου Λή¬ 
μνου, Νομού Λέσβου. Ενδιαφερόμενη η κοινότητα 
Καλλιόπης. 

Στην Μύρινα, την 6.4.1992, οι υπογεγραμμένοι: 

1. Σπυρίδων Καρδακάρης, Προϊστάμενος της Κτηματι¬ 
κής Υπηρεσίας Λέσβου, ως Πρόεδρος, 

2. Μιχάλης Σιγάλας, Προϊστάμενος Δ/νσης Τεχν. Υπηρ. 
Νομού Λέσβου, ως μέλος, 

3. Βασίλειος Τσέτουρας, Υποπλοίαρχος Λ.Σ., Λιμενάρ¬ 
χης Μύρινας, ως μέλος. 

Αποτελούντες την Επιτροπή καθορισμού ορίων αιγ. & 
παρ. θέσεων αμμοληψίας, δυνάμει των άρθρων 74 και 75 
του Π.Δ. 636/77, σε συνδυασμό με την κ.υ.α. 0.208/181 / 
26.4.1982 (ΦΕΚ 214/226.4.1982 τ.Β') των Υπουργών 
Προεδρίας της Κυβερνήσεως και Οικονομικών, και της 
4206/13.12.1990 Απόφασης Νομάρχη Λέσβου, συγκλη- 
θείσα με την 1248/2.4.1992 πρόσκληση του Προέδρου 
της, μεταβήκαμε επί τόπου στην προαναφερόμενη πε¬ 
ριοχή, την 3.4.1992. 

Λαβόντες υπόψη: 

α. Το με Α.Π. 32/21.1.1992 έγγραφο της Κοινότητος 
Καλλιόπης, νήσου Λήμνου, με το οποίο ζητάται ο καθορι¬ 
σμός των ορίων αιγιαλού και παραλίας στην ανωτέρω πε¬ 
ριοχή. 

β. Το υπό του Αναστασίου Μπίθα, Τοπογράφου Μηχανι¬ 
κού, συνταχθέν το μήνα Αύγουστο 1991, με κλίμακα 
1:500, τοπογραφικό και υψομετριτικό διάγραμμα, ηλεγ- 
μένο την 20.2.1992 για την ακρίβεια της αποτύπωσης από 
τον Βασίλειο Ιωάννου,Προϊστάμενο Γραφείου Μηχανικού 


Λήμνου και θεωρημένο από τον Προϊστάμενο της Δ.Τ. Υ.Ν. 
Λέσβου Μιχαήλ Σιγάλα, Πολιτικό Μηχανικό την ίδια ημερο¬ 
μηνία. 

γ. Τις διατάξεις του Α.Ν. 2344/40, όπως αυτός τροπο¬ 
ποιήθηκε και συμπληρώθηκε και τις διατάξεις του Ν. 
1337/1983 και τις σχετικές προς τούτον Δ. 3474/970 
ΠΟΛ 105/29.7.83 και Ν. 505/253 ΠΟΛ 69/30.3.1984 
διαταγές του Υπ. Οικονομικών. 

δ. Την εκ της επιτόπιου μεταβάσεως στην παραπάνω 
περιοχή, σχηματισθείσα αντίληψη περί του πλάτους της 
βρεχομένης ζώνης της ξηράς και των λοιπών συναφών 
στοιχείων, ήτοι: 

I. ότι η ακτή είναι στο αριστερό τμήμα της μέχρι το κέ¬ 
ντρο επίπεδη, ομαλή και αμμώδης και στο υπόλοιπό της 
τμήμα είναι ομαλή με φύκια και με απότομη κλίση. 

II. ότι οι άνεμοι που επηρεάζουν είναι Νότιοι - Νοτιοδυτι¬ 
κοί, η ένταση των οποίων δύναται να φθάσει τα 7-8 μπο- 
φώρ και το ύψος των κυμάτων τα 3-4 μέτρα, αποφασίζει: 

Καθορίζει επί του ως άνω τοπογραφικού διαγράμμα¬ 
τος: 

Α. Με συνεχή κόκκινη πολυγωνική γραμμή, την οριο- 

γραμμή του αιγιαλού, υπό στοιχεία 1, 2, 3, .11, της 

οποίας οι κορυφές εξασφαλίζονται με σταθερά σημεία. 

Β. Με κίτρινη πολυγωνική γραμμή, την οριογραμμή της 
παραλίας, υπό στοιχεία 1 \ 2', 3',.IV, της οποίας οι κο¬ 

ρυφές εξασφαλίζονται ομοίως με σταθερά σημεία και έχει 
απόσταση 10 μέτρα από την οριογραμμή του αιγιαλού, 
επειδή δεν εξυπηρετούνται οι σκοποί που αναφέρονται 
στο άρθρο 7 του Α.Ν. 2344/40. 

Γ. Η εξάρτηση έγινε από το κρατικό τριγωνομετρικό δί¬ 
κτυο. 

Δ. Υπάρχουν κτίσματα εντός της ζώνης της παραλίας τα 
οποία δεν εξαιρούνται. 

Η ΕΠΙΤΡΟΠΗ 

Ο ΠΡΟΕΔΡΟΣ ΣΠΥΡΟΣ θ. ΚΑΡΔΑΚΑΡΗΣ 
ΤΑ ΜΕΛΗ ΜΙΧΑΗΛ ΣΙΓΑΛΑΣ 

ΒΑΣΙΛΕΙΟΣ ΤΣΕΤΟΥΡΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 25716/979/91/93 (2) 

Τροποποίηση ρυμοτομικού σχεδίου Ηρακλείου Αττικής 
στο Ο.Τ. 5. 

Ο ΝΟΜΑΡΧΗΣ ΑΝ. ΑΤΤΙΚΗΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων 
πόλεων του Κράτους», όπως τροποποιήθηκε και συμπλη¬ 
ρώθηκε μεταγενέστερα. 

2) Τις διατάξεις του Ν. 3200/55 «περί διοικητικής απο¬ 
κέντρωσης», όπως τροποποιήθηκαν και συμπληρώθηκαν. 

3) Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4) Τις διατάξεις του Π.Δ. 183/ΦΕΚ 70Α786 «Περί 
εγκρίσεως τροποποιήσεων σχεδίων πόλεων». 


5) Το πρακτικό 5 της συνεδρίας 15 του ΣΧΟΠ της 
22.4.1992. 

6) Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081/1992 (ΦΕΚ 
154Α’) και το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του Δημ. Προϋ¬ 
πολογισμού, αποφασίζουμε: 

Εγκρίνουμε την τροποποίηση ρυμοτομικού σχεδίου 
Ηρακλείου στο ΟΤ 5 με τον αποχαρακτηρισμό τμήματος 
με τα στοιχεία Α Β Γ Δ Ε Ζ Α από χώρο σχολείου σε οικοδο¬ 
μήσιμο χώρο όπως απεικονίζεται στο συνημμένο τοπογρ. 
διάγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 4 Φεβρουάριου 1994 

Ο Νομάρχης 
Ν. ΠΕΡΚΙΖΑΣ 

Αριθ. 804 (3) 

Έγκριση οριοθέτησης οικισμού Ανθούσα Ν. Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπ’ όψη: 

1. Τις διατάξεις του Π.Δ. «Τρόπος καθορισμού ορίων οι¬ 
κισμών της χώρας μέχρι 2.000 κατοίκους...» ΦΕΚ 181Δ7 
3.5.1985, όπως τροποποιήθηκε με το Π.Δ. «Τροποποποί- 
ηση των από 24.4.1985... και από 20.8.1985 Π.Δ/τος» 
ΦΕΚ 133Δ/23.2.1987. 

2. Το σχεδιάγραμμα οριοθέτησης του Οικισμού Αν¬ 
θούσα, που συντάχθηκε από το ΤΠ-ΠΕ Τρικάλων. 

3. Την αρ. 1 /1994 απόφαση του Κοινοτικού Συμβουλίου 
Ανθούσας με την οποία εγκρίνεται η οριοθέτηση του οικι¬ 
σμού. 

4. Την θετική γνωμοδότηση του Συμβούλιο Χ.Ο.Π. του 
Νομού, που διατυπώθηκε στο αρ. 2/γνωμ. 9η/23.2.1994 
πρακτικό συνεδρίασής του, αποφασίζουμε: 

Εγκρίνεται 1. το σχεδιάγραμμα οριοθέτησης του οικι¬ 


σμού Ανθούσα. 

2. Ο παρακάτω πίνακας κατηγοριοποίησης και εμβαδού 
αρτιότητας. 

4. ΠΙΝΑΚΑΣ ΚΑΤΗΓΙΟΡΙΟΠΟΙΗΣΗΣ ΚΑΙ ΕΜΒΑΔΟΥ 
ΑΡΤΙΟΤΗΤΑΣ 

Οικισμός: Ανθούσα. 

Δυναμικότητα: Στάσιμος. 

Βαθμός διασποράς: Συνεκτικός. 

Μέγεθος: Μικρός. 

Εμβαδόν Αρτιότητας: 300. 

Με την παρούσα απόφαση δεν προκαλείται δαπάνη σε 
βάρος του προϋπολογισμού της κοινότητας. 

Η απόφαση αυτή με το σχεδιάγραμμα που τη συνοδεύει 
να δημοσιευθεί στην Εφημερίδα της Κυβερνήσεως. 

Τρίκαλα, 18 Μαρτίου 1994 
Ο Νομάρχης 

ΧΡΗΣΤΟΣ ΚΑΡΑΦΟΥΛΙΔΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










